OpenLLM-France/wikimedia huggingface dataset:
# Alvah Bessie

Alvah Cecil Bessie (Nova York, 4 de juny de 1904 - Terra Linda, 21 de juliol de 1985) fou un escriptor, periodista i guionista estatunidenc que va patir presó (deu mesos) i va ser inclòs a la llista negra pels responsables dels estudis cinematogràfics per pertànyer al grup conegut com els Deu de Hollywood.

## Biografia

Format a la Universitat de Colúmbia, va combatre com a voluntari en el Batalló Lincoln durant la Guerra Civil espanyola, a les Brigades Internacionals en defensa de la Segona República Espanyola. Després del seu retorn va escriure un llibre sobre la seva experiència: Men in Battle.
Bessie va escriure guions per a la Warner Brothers i altres estudis a la segona meitat de la dècada del 1940. Va ser nominat per a un Premi de l'Acadèmia com a millor història original per la pel·lícula patriòtica de la Warner Bros. Objectiu Birmània (1945).
La seva carrera va quedar detinguda el 1947, en ser convocat per la Comissió d'Activitats Antiamericanes (House Un-American Activities Committee, HUAC). Va refusar confirmar o desmentir la seva relació amb el Partit Comunista dels Estats Units i, el 1950, es va convertir en un dels Deu de Hollywood en ingressar a la presó i ser inclòs en les llistes negres. Després de la seva posada en llibertat va treballar per a un club nocturn de San Francisco, encarregat de la il·luminació i el so i sovint presentant artistes.
El 1965 Bessie va escriure un llibre sobre la seva experiència amb la HUAC, Inquisition in Eden. El 1975 va aparèixer Spain Again, la crònica de les seves experiències com a coautor i actor en la pel·lícula Espanya altra vegada, dirigida per Jaime Camino.
La seva carrera com a guionista va quedar destruïda per la seva inclusió en les llistes negres i mai va tornar a Hollywood. Al final de la seva vida, però, va tenir a veure amb el projecte de portar la seva novel·la Bread and a Stone al cinema en la pel·lícula "Hard Traveling" (1986), protagonitzada per JE Freeman i Ellen Geer. El guió per la pel·lícula va ser escrit per un dels dos fills de Alvah, Dan Bessie, que havia desenvolupat la seva carrera professional en la indústria cinematogràfica. Dan Bessie ha publicat algun dels llibres del seu pare que havien quedat inèdits o treballs dispersos, entre el que destaquen els seus Spanish Civil War Notebooks (Quaderns de la Guerra d'Espanya) (2001).
En la seva biografia familiar titulada Rare Birds: An American Family (University Press of Kentucky, 2001) el seu fill Dan Bessie esmenta que Alvah estava emparentat amb alguns empresaris de gran èxit: era sogre del conegut artista del pòster dels 60 Wes Wilson, marit d'Eva, filla de Alvah, i cunyat (per part de la seva primera dona, Mary) del famós executiu de la publicitat Leo Burnett.
Bessie va morir a Tierra Linda, Califòrnia als 81 anys.
La vida d'Alvah Bessie és el fil conductor de la pel·lícula espanyola Hollywood contra Franco (Oriol Porta, 2009).
# Menjamel barrat

El menjamel barrat (Glycifohia undulata) és un ocell de la família dels melifàgids (Meliphagidae).

## Hàbitat i distribució

Viu als boscos de les muntanyes de Nova Caledònia.

## Referències

* ↑ «Menjamel barrat». Cercaterm. TERMCAT, Centre de Terminologia. Rev. 22/04/2022(català)
# Rhinogobius zhoui

Rhinogobius zhoui és una espècie de peix de la família dels gòbids i de l'ordre dels perciformes.

## Referències

* ↑ Li, F. & Zhong, J.-S., 2009. Rhinogobius zhoui, a New Goby (Perciformes: Gobiidae) from Guangdong Province, China. Zoological Research, 30 (3): 327-333.
* ↑ Gill T. N., 1859. Notes on a collection of Japanese fishes, made by Dr. J. Morrow. Proc. Acad. Nat. Sci. Phila. v. 11. 144-150.
* ↑ BioLib (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Funcionari

Un funcionari és una persona que treballa per a la funció pública (representant l'administració pública). Es pot accedir a la feina mitjançant unes proves específiques (oposicions, exàmens nacionals), amb uns estudis determinats o per pertinença a un cos o llinatge concret, com passava a les corts antigues, especialment la xinesa. Un funcionari té un lloc de treball més estable que un empleat del sector privat (en molts països el càrrec és vitalici) i sovint compta amb certs drets preferents (millor accés a la sanitat, rebaixes fiscals, horari...) que varien segons les lleis associades a cada país. Justament per aquest caràcter de representant del poder i per les seves condicions laborals, l'exercici del funcionariat és sovint incompatible amb altres professions.
La funció pública és un dels instruments per a la gestió i la realització dels interessos públics que té encomanats l'Administració. La constitueix el conjunt de persones que hi treballen mitjançant una relació professional sotmesa al dret administratiu o laboral, retribuïda i de caràcter especial per raó del servei públic que realitzen. Les persones que integren la funció pública són els principals agents de la gestió i el desenvolupament del servei públic de l'Administració.

## Referències

* ↑ «Glossari de funció pública». Generalitat de Catalunya.

## Vegeu també

* Ketkhuda
* Document públic
* Promovedor
* Funció pública a Espanya
* Muhassil
Viccionari
# Kammamma

Kammamma era una ciutat del nord-est de l'Imperi Hitita, poblada per kashkes però en territori de domini hitita.
Mursilis III en la seva primera campanya va combatre els kashkes d'Ishupitta, abans vassalls i que s'havien rebel·lat. Els va derrotar però no els va vèncer completament. A la segona campanya, l'any següent, els va derrotar altra vegada, però els caps de la revolta, Pazzanna i Nunnuta, antics vassalls, van poder fugir. Mursilis es va dirigir a la ciutat de Palhwisa (Palhwišša) que va incendiar i d'on va emportar-se captius, vaques i ovelles, que va portar a Hattusa. Les tropes auxiliars que tenia aquella ciutat no li van presentar resistència, i van fugir.
Va tornar a Ishupitta i va conquerir la ciutat d'Istahara on va acampar. Mentrestant, els fugitius Pazzanna i Nunnuta s'havien dirigit a Kammamma on van reclutar contingents locals poc experimentats que no eren enemic per l'exèrcit regular hitita. El rei va escriure als dirigents de la ciutat exigint l'entrega dels dos rebels, i si no ho feien atacaria la ciutat i la destruiria, i consagraria Palhwisa (on abans havien anat a refugiar-se els fugitius) al déu de les Tempestes i "la declararé sagrada perquè ningú no hi pugui habitar". La ciutat, espantada, va agafar als dos rebels i els va matar i després es va sotmetre a Mursilis. Això va pacificar el país kashka i el rei va passar l'hivern a Ankuwa.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 126-127. ISBN 8446022532.
# Kamoenai

Kamoenai (神恵内村, Kamoenai-mura) és un poble i municipi de la subprefectura de Shiribeshi, a Hokkaido, Japó. Kamoenai és el segon municipi amb menys població després d'Otoineppu, a la subprefectura de Kamikawa. El poble forma part del districte de Furū.

## Geografia

El municipi de Kamoenai es troba a la part oest de la península de Shakotan. Kamoenai limita amb els municipis de Tomari, Furubira i Shakotan, tots pertanyents a la subprefectura de Shiribeshi, així com amb la mar del Japó al nord i a l'oest. Juntament amb Tomari, Kamoenai forma part del districte de Furu.

## Història

Des de ben antic, la zona va ser coneguda per la pesca. El nom japonés del poble es deriva de l'ainu Kamuinai, que fa referència al cap de Kamui que es troba a la zona i al kamui, Déu mitològic dels ainus.

### Cronologia

* 1594: Es comença al poble amb la pesca de l'arengada.
* 1906: Es crea el nou municipi de Kamoenai amb la unió dels pobles d'Akaishi i Sannai.
# Gai Petroni (governador)

Gai Petroni (llatí: Caius Petronius) va ser un magistrat romà del segle i aC. Formava part de la gens Petrònia, una antiga família romana d'origen plebeu.
Va ser prefecte d'Egipte, govern en el que va succeir a Eli Gal.
L'any 22 aC va fer la guerra contra els nubians que havien envaït Egipte dirigits per la reina Candaces (nom que els romans donaven a les reines nubianes), i els va rebutjar, i encara va entrar al seu país i va ocupar diverses ciutats. Era amic d'Herodes Antipas i va enviar gra a Judea quan aquesta regió va passar una epidèmia de fam.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 215.
# Kenau Simonsdochter Hasselaer

Kenau Simonsdochter Hasselaer (1526–1588) fou una comercianta en fusta de Haarlem, que va esdevenir una llegendària heroïna popular als Països Baixos per la seva defensa a ultrança de la ciutat contra les tropes invasores espanyoles durant el setge de Haarlem de 1573.

## Bibliografia

* Fr., de Witt Huberts "Het Beleg van Haarlem". The Hague, 1944.

## Enllaços externs

* «Kenau Simonsdochter Hasselaer». Biografisch Portaal.
# Kelenken guillermoi

Kelenken guillermoi és una espècie extinta d'ocell gegant no volador i predador de la família dels forusràcids o "ocells del terror".

## Referències

* ↑ Taxonomia del gènere
# Judaisme reconstruccionista

El judaisme reconstruccionista és una de les rames progressistes del judaisme. Aquest moviment jueu modern, entén el judaisme com una civilització que evoluciona progressivament. El seu origen es troba en una branca del judaisme conservador. El moviment es va desenvolupar a finals dels anys 1920, i els anys 1940, i en 1968 es va establir una escola rabínica independent. El moviment va ser fundat en 1968 en els Estats Units pel rabí Mordechai Kaplan (1881-1983) i el seu gendre Ira Eisenstein, sobre una base ideològica elaborada entre els anys 1920 i els anys 1940. El moviment reconstruccionista, està present bàsicament en els Estats Units d'Amèrica, i en menor mesura al Canadà.
A l'interior del moviment, hi ha una diversitat teològica substancial. La Halacà no és considerada obligatòria, però és tractada com un remanent cultural valuós, que ha de ser mantingut, a menys que hi hagi una raó per fer el contrari. El moviment emfatitza les visions positives pel que fa al modernisme, i proposa un enfocament de la tradició jueva. L'objectiu del moviment reconstruccionista, és la presa de decisions comunals, mitjançant un procés d'educació, i de destil·lació de valors, de les fonts tradicionals jueves.

## Principis del judaisme reconstruccionista

Els jueus reconstruccionistes consideren com el més important les actituds a favor de la justicia social i de la igualtat de totes les persones.
* Una actitud positiva sobre la vida moderna: Tots els membres de la sinagoga poden pendre decisions, no només els rabins.
* El judaisme reconstruccionista és sionista: El moviment està afiliat a la Unió Mundial per al Judaisme Progressista i està a favor de que Israel sigui un estat laic.
* Respecte i tolerancia: El judaisme reconstruccionista reconeix i admira la resta de divisions del judaisme.
* L'igualtat entre els homes i les dones: El reconstruccionisme es un moviment igualitari, la igualtat de tots els membres és una de les bases del moviment. Les dones i els homes no son separats a la sinagoga i les dones poden esdevenir rabins.
* Acceptació per l'homosexualitat: L'integritat personal de les persones és més important que la seva sexualitat. Els i les rabines reconstruccionistes casen a homes i dones homosexuals.

## Bibliografia

* Platform on Reconstructionism, FRCH Newsletter, Sept. 1986.
* Alpert, Rebecca T. y Jacob J. Staub (1988). Exploring Judaism: A Reconstructionist Approach, The Reconstructionist Press.
* Lubarsky, Sandra B. y David Ray Griffin (eds.) (1996), Jewish Theology and Process Thought. Nova York: State University of New York Press
* Jacobs, Louis (1990). God, Torah, Israel: Traditionalism Without Fundamentalism. Cincinnati: Hebrew Union College Press.
* Kaplan, Mordecai (1994). Judaism As a Civilization. The Jewish Publications Society.
* Kaplan, Mordecai (1962). "The Meaning of God in Modern Jewish Religion"

## Enllaços externs

* Llista de congregacions (anglès)
* Escola rabínica (anglès)
* Rol dels gentils a les sinagogues reconstruccionistes (anglès)
# Judas Priest

Judas Priest és una banda britànica de heavy metal, fundada l'any 1967 a Birmingham per Al Atkins, K.K Downing i Ian Hill.
Judas Priest és considerada la primera banda completament heavy metal, fent evolucionar les pautes iniciades per Black Sabbath i convertint-se en un dels grups més influents, desfent-se dels darrers vestigis de blues que hi quedaven, introduint la segona guitarra elèctrica en el conjunt i el vestuari amb cuir negre i tatxes metàl·liques.
L'any 1990 va anar a judici acusat d'introduir missatges subliminals en les seves lletres que podien haver provocat el suïcidi d'un jove i l'intent del seu amic el 1985. El cas no va prosperar i va quedar arxivat.
Al llarg de la seva carrera han venut més de 35 milions de discos.

## Àlbums

* Rocka Rolla (1974)
* Sad Wings of Destiny (1976)
* Sin After Sin (1977)
* Stained Class (1978)
* Killing Machine / Hell Bent for Leather (als Estats Units) (1978)
* British Steel (1980)
* Point of Entry (1981)
* Screaming for Vengeance (1982)
* Defenders of the Faith (1984)
* Turbo (1986)
* Ram it Down (1988)
* Painkiller (1990)
* Jugulator (1997)
* Demolition (2001)
* Angel of Retribution (2005)
* Nostradamus (2008)
* Redeemer of Souls (2014)
* Firepower (2018)
* Invincible Shield (2024)

## Referències

* ↑ «(anglès) MTV greatest metal bands: Judas Priest». Arxivat de l'original el 2010-12-18. [Consulta: 16 agost 2008].
* ↑ Malcom Dome, 7 ages of rock. Cap. 4, Never say die. Heavy metal
* ↑ «(anglès) Scientific Consensus and Expert Testimony: Lessons from the Judas Priest Trial». Arxivat de l'original el 2009-08-05. [Consulta: 13 agost 2008].
# Kobroor

Kobroor és una illa de les illes Aru, al mar d'Arafura. Es troba a la província de Maluku, Indonèsia. Té una superfície de 1.723 km$^2$, un perímetre costaner de 229,8 km i el seu punt més elevat és de 124 metres. Les altres illes principals de l'arxipèlag són Tanahbesar, Kola, Maikoor, Koba i Trangan.
L'illa té diversos jaciments arqueològics.

## Referències

* ↑ «Kobroor [712]» (en anglès). islands.unep. Arxivat de l'original el 2020-06-10. [Consulta: 1r maig 2024].
* ↑ O'Connor, Sue; Spriggs, Matthew; Veth, Peter. «1». A: The Archaeology of The Aru Islands. Canberra: The Australian National University, 2005, p. 2.
* ↑ (anglès) Ken Aplin et Juliette Pasveer, The Archaeology of the Aru Islands, Eastern Indonesia, § Mammals and Other Vertebrates from Late Quaternary Archeological Sites on Pulau Kobroor, Aru Islands, Eastern Indonesia, 2007, ANU E Press, p. 41-62.
# Kotharia (Kathiawar)

Kotharia fou un petit estat tributari protegit al prant de Halar a l'agència de Kathiawar, presidència de Bombai amb sis pobles i un únic tributari. La superfície era de 15,5 km² i la població el 1881 de 2.336 habitants. Era un estat de cinquena classe. Els ingressos s'estimaven en 1500 lliures i el tribut era de 94 lliures al govern britànic i 29 lliures al nawab de Junagarh. L'estat fou fundat per Kumar Shri Dadaji fill segon de Thakur Sahib Mehramanji II de Rajkot, que li va cedir el territori amb sis pobles (Kotharia, Vavdi, Vagudad, Khorana, Nagalpur i Pipalia) vers 1733.

## Llista de thakurs

* Thakur Sahib DADAJI MEHRAMANJI, vers 1733
* Thakur Sahib MALOJI I DADAJI (fill)
* Thakur Sahib JETHIJI I MALOJI (fill).
* Thakur Sahib DOSAJI JETHIJI (fill)
* Thakur Sahib MALOJI II DOSAJI (fill)
* Thakur Sahib JETHIJI II MALOJI (fill)
* Thakur Sahib PRATAPSINHJI JETHIJI (fill) ?-1925
* Thakur Sahib SHIVSINHJI PRATAPSINHJI 1925-?
* Thakur Sahib AJITSINHJI SHIVSINHJI

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# GoLibrary

Library-a-Go-Go o GoLibrary (significant Biblioteca-Som-hi en anglès; del suec: bokomaten literalment: màquinallibres) és una màquina expenedora utilitzada per biblioteques a Suècia i l'estat Americà de Califòrnia. La Biblioteca del Comtat de Contra Costa va ser el primer lloc on es van introduir aquestes noves màquines als EUA. Les expenedores van ser desenvolupades per la companyia sueca Distec i s'usen en el sistema de Metro de San Francisco.

## Referències

* ↑ In California, a New ATM for Books Debuts. Lynn Blumenstein. Library Journal. 26-02-2008. Retrieved 07-05-2011.
* ↑ The California State Library GoLibrary Project uses automated materials vending to aid underserved populations in new ways. Susan Kantor-Horning. Library Journal. 15-08-2009. Retrieved 07-05-2011.
* ↑ Library-a-Go-Go comes to El Cerrito del Norte BART Station. Press release. BART. 15-06-2009. Retrieved 2011-08-15.
* ↑ Library book lending machine opens at Millbrae BART Station. Press release. BART. 05-05-2011. Retrieved 07-05-2011.
* ↑ Contra Costa Library Brings Book Dispensing Machines to U.S. Arxivat 2011-07-19 a Wayback Machine.. Cathy E. Sanford. Library Marketing. September October 2008. Vol. 22. Number 5. Page 1. Retrieved 07-05-2011.
* ↑ «Pioneering Service». Arxivat de l'original el 2011-09-11. [Consulta: 15 octubre 2015].

## Enllaços externs

* GoLibrary website Arxivat 2014-12-17 a Wayback Machine.
# Kirti I

Kirti fou rei de Ruhunu el 1049. Era un noble influent molt proper a Vikramabahu, a la mort del qual el va succeir al front del govern.
La seva autoritat no fou reconeguda per un altre cap noble anomenat Mahalana Kirti, que es va revoltar i va matar a Kirti en combat al setè dia del seu regnat. Mahalana Kirti es va fer proclamar i coronar rei.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Julien Péridier

Julien Péridier (1882 - 19 d'abril de 1967) va ser un enginyer elèctric francès i astrònom aficionat. Per la seva feina, va ser nomenat Oficial de la Legió d'Honor.
El 1933 va fundar un observatori privat a Le Houga (Gers, França). El 1959 l'observatori va ser part d'una campanya d'observació en relació amb una ocultació de Regulus per Venus. L'equip d'observadors de la Universitat Harvard a Le Houga va ser dirigit per Gérard de Vaucouleurs, que havia col·laborat anteriorment amb Julien Péridier en estudis a l'observatori. L'èxit del treball de 1959 va originar una col·laboració de cinc anys amb la NASA en la fotometria de la Lluna i els planetes utilitzant un reflector de 300 mm.
Es va casar amb Adrienne Blanc-Péridier, que era una autora d'obres en un acte, novel·les romàntiques, i biografies. Després de la mort de l'astrònom, la seva biblioteca i els instruments van ser adquirits per l'Observatori McDonald de la Universitat de Texas, per al seu ús en l'ensenyament de l'astronomia. Un cràter d'impacte a Mart és anomenat en el seu honor. El doble telescopi refractor de 200 mm, a Le Houga, va ser àmpliament utilitzat per a l'estudi dels planetes i l'ensenyament de joves astrònoms.

## Referències

* ↑ «Julien Péridier» (en anglès). University of Texas. [Consulta: 26 març 2023].
* ↑ Trimble, Virginia; Williams, Thomas; Bracher, Katherine; Jarrell, Richard; Marché, Jordan D.. Biographical Encyclopedia of Astronomers (en anglès). Springer New York, 2007-09-18, p. 889. ISBN 978-0-387-30400-7.
* ↑ «GÉRARD DE VAUCOULEURS». A: Biographical Memoirs: V.82 (en anglès). Washington, D.C.: National Academies Press, 2003-05-07. DOI 10.17226/10683. ISBN 978-0-309-08698-1.
* ↑ «Adrienne BLANC-PERIDIER» (en francès). [Consulta: 26 març 2023].
* ↑ Fletcher, Lydia A. M. «The J.M. Péridier Library: Its Past, Present, and Future» (en anglès). Bulletin of the AAS, 54, 2, 27-04-2022. DOI: 10.3847/25c2cfeb.2f5bd758.

## Enllaços externs

* Biografia a web Universitat de Texas
# Goirle

Goirle (brabançó Gòòl) és un municipi de la província del Brabant del Nord, al sud dels Països Baixos. L'1 de gener del 2009 tenia 22.563 habitants repartits sobre una superfície de 42,24 km² (dels quals 0,2 km² corresponen a aigua). Limita al nord amb Gilze en Rijen i Tilburg, a l'oest amb Alphen-Chaam i al sud amb Ravels (B) i Hilvarenbeek.

## Centres de població

* Goirle
* Riel

## Ajuntament

El consistori està format per 19 regidors, i des del 2006 són repartits:
* Llista Riel-Goirle: 5 regidors
* PvdA: 4 regidors
* CDA: 3 regidors
* Pro Aktief Goirle (PAG): 3 regidors
* Sociaal Collectief Goirle-Riel (SCG): 2 regidors
* Goirlese Katholieke Arbeiders Partij (GKAP): 1 regidor
* VVD: 1 regidor

## Enllaços externs

* www.goirle.nl
# Golyshevita

La golyshevita és un mineral de la classe dels silicats, que pertany al grup de l'eudialita. AnomRep el nom en honor de Vladímir Mikhàilovitx Gólixev (1943-2000), cristal·lògraf de la Universitat de l'Estat Mordvin, a Saransk (Rússia).

## Característiques

La golyshevita és un silicat de fórmula química Na₁₀Ca₃Ca₆Zr₃Fe₂SiNb(Si₃O₉)₂(Si₉O₂₇)₂CO₃(OH)₃·H₂O. Va ser aprovada com a espècie vàlida per l'Associació Mineralògica Internacional l'any 2004, i la primera publicació data del 2005. Cristal·litza en el sistema trigonal. La seva duresa a l'escala de Mohs és 5,5. Químicament similar a la mogovidita, la qual no conté niobi.
Segons la classificació de Nickel-Strunz, la golyshevita pertany a «09.CO: Ciclosilicats amb enllaços de 9 [Si$_9$O$_{27}$]$^{18-}$» juntament amb els següents minerals: al·luaivita, eudialita, ferrokentbrooksita, kentbrooksita, khomyakovita, manganokhomyakovita, oneil·lita, raslakita, feklichevita, carbokentbrooksita, zirsilita-(Ce), ikranita, taseqita, rastsvetaevita, labirintita, johnsenita-(Ce), mogovidita, georgbarsanovita, aqualita, dualita, andrianovita, voronkovita i manganoeudialita.

## Formació i jaciments

Va ser descoberta a la mina de flogopita de Kovdor, situada al massís de Kovdor, dins l'óblast de Múrmansk (Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Golyshevite» (en anglès). Mindat. [Consulta: 12 gener 2020].
# Golúbino

«Golúbino» té aquests significats:
* Golúbino (Vladímir), localitat de l'óblast de Vladímir, a Rússia
* Golúbino (Bélgorod), localitat de l'óblast de Bélgorod, a Rússia
# Gaudiaco (cràter)

Gaudiaco és un cràter sobre la superfície de (21) Lutècia, situat amb el sistema de coordenades planetocèntriques a 62 ° de latitud nord i 357 ° de longitud est. Fa un diàmetre de 6.7 km. El nom va ser fet oficial per la UAI el cinc d'abril de 2011 i fa referència a Gaudiaco, una ciutat de l'època de Lutècia.

## Referències

* ↑ "Gaudiaco (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Talbert, Richard J.A.. Princeton University Press. Barrington Atlas of the Greek and Roman World, 2000.